Diari Oficial de la Generalitat Valenciana


Sumari del DOGV 8947, del 09-11-2020 (2020/9190)

Informació pública de l'aprovació del programa d'actuació integrada de la unitat d'execució número 11 del PGOU.
---------------------------------------------------------------------------------------------------------------

### Dades del document

Número de DOGV
:   8947

Data del DOGV
:   09-11-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/9190


Data del document
:   30-10-2020

Organisme emissor
:   Ajuntament de Benicàssim

Tipus de document
:   Anunci

Descriptors 

:   * Benicàssim
    * pla d'urbanisme
    * administració local

Informació pública de l'aprovació del programa d'actuació integrada de la unitat d'execució número 11 del PGOU. [2020/9190]  
L'Ajuntament Ple de Benicàssim, en sessió ordinària celebrada el dia 25 de setembre de 2020, ha adoptat l'acord d'aprovació del PAI de la unitat d'execució núm. 11 a petició de la mercantil FERVIGRE, SL, que en la part dispositiva diu:  
  
«Primer. Aprovar el programa d'actuació integrada de la unitat d'execució núm. 11 del PGOU de Benicàssim, presentat per la mercantil FERVIGRE, SL, en règim de gestió per propietaris, composta per programa, proposició juridicoeconòmica, conveni urbanístic, projecte d'urbanització i projecte de reparcel·lació voluntària, amb les següents condicions:  
1. El pou a executar al carrer de la Cort tindrà una profunditat de 2,45 m.  
2. Aportarà una separata independent del projecte de la zona privada d'ús públic a construir.  
3. Es projecta un nou suport de baixa tensió (punt B), i n'hi ha un en les proximitats. S'haurà de mantindre l'existent o justificar tècnicament la instal·lació d'un de nou, que s'haurà de replantejar en obra amb els tècnics municipals.  
4. S'haurà de replantejar en obra, juntament amb els tècnics municipals, la situació de les lluminàries i del quadre de preses de corrent de la zona enjardinada.  
5. Les canalitzacions d'enllumenat no podran passar per l'interior dels escocells  
6. La situació de les edificacions per a les instal·lacions elèctriques compliran amb les normes urbanístiques.  
7. La longitud del braç per als fanals proveïts de dues lluminàries es definirà abans de la instal·lació amb els tècnics municipals.  
8. Els exemplars de Quercus robur (roure) han de tindre un calibre (perímetre de tronc a 1 m sobre el nivell del terreny) no inferior a 20-25 cm i l'alçària no inferior a 3/3,5 m.  
9. En la llegenda dels plànols 16.1 Jardineria: planta general i 16.2 Jardineria: planta de detall no s'han especificat les espècies arbustives (simbologia d'arbust) i tampoc s'han pressupostat, per la qual cosa el promotor, durant l'execució de les obres, haurà de concretar-les d'acord amb les directrius municipals i assumir el cost del subministrament i plantació.  
10. S'ha de condicionar al que indica la resolució l'autorització de l'organisme de conca (CHJ) de data 20.12.2019.  
11. El CT projectat haurà d'adossar-se a la zona de reculada de 2 metres mesurats des de l'alineació oficial expedida per l'Ajuntament, exp. 14196/2018, sol·licitada per FERVIGRE, SL, el 15.10.2018.  
12. Que s'implantaran en les zones públiques (zones per als vianants o espais lliures) els vèrtexs o punts topogràfics de referència necessaris per a procedir i assegurar el replanteig de les alineacions. Aquests punts tindran les característiques físiques de la xarxa topogràfica municipal i s'hi integraran mateixa de conformitat amb allò que informe la topògrafa municipal.  
  
Segon. Inscriure el programa d'actuació en la secció primera, «Programes d'actuació integrada», del Registre Municipal de Programes d'Actuació amb caràcter previ a la publicació prevista en el següent punt de la part dispositiva.  
  
Tercer. Publicar el present acord en el Butlletí Oficial de la Província i en el Diari Oficial de la Generalitat Valenciana.  
  
Quart. Citar la mercantil, com a promotora del present programa, a la subscripció del conveni de programació, transcorreguts 15 dies des de la publicació en el DOGV prevista en el punt anterior.  
  
  
Cinqué. El promotor haurà de depositar en l'Ajuntament un aval bancari per import del 5 % del valor de les obres d'urbanització, és a dir el 5 % de 836.695,41 ?, en definitiva; 41.834,77 ?, abans de la signatura del conveni.  
  
Sisé. Així mateix, el promotor depositarà davant l'Ajuntament la quantitat de 216.577,46 ?, substitutiu del 5 % del valor de l'aprofitament tipus que li correspon en concepte de cessió a l'Ajuntament per a aquesta mena d'actuacions, abans de la signatura del conveni.  
  
Seté. El promotor, una vegada ferm en via administrativa l'acord aprovatori de la reparcel·lació, l'inscriurà en el Registre de la Propietat, previ atorgament de document públic que n'expresse el contingut.  
  
  
Huité. Contra aquesta resolució, que posa fi a la via administrativa podrà interposar:  
- Recurs de reposició amb caràcter potestatiu. Termini: un mes a comptar des de l'endemà del dia en què reba aquesta notificació. Si en el mes de venciment no hi ha dia equivalent, s'entendrà que el termini expira l'últim dia del mes. Òrgan davant el qual s'interposa: el mateix que ha dictat l'acte administratiu.  
- Recurs contenciós administratiu directament: Termini: dos mesos comptats des de l'endemà de la recepció d'aquesta notificació. Òrgan: davant el Jutjat Contenciós Administratiu de Castelló de la Plana, exceptuant el que disposa l'art. 14.1 de la Llei 29/1998, de 13 de juliol, de la jurisdicció contenciosa administrativa.  
Tanmateix, podrà interposar qualsevol altre recurs que considere oportú.»  
  
Cosa que es publica de conformitat amb l'article 57 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Benicàssim, 30 d'octubre de 2020.- El regidor d'Urbanisme (p. d. Decret núm. 2020/2117): Carlos Luis Díaz Miró